Diari Oficial de la Generalitat Valenciana


Sumari del DOGV 4386, del 26-11-2002 (2002/12658)

Informació pública de la proposta del programa d'actuació integrada i modificació puntual del Pla General d'Ordenació Urbana DFL sector UE 1. Expedient número 47/2002.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4386

Data del DOGV
:   26-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12669


Organisme emissor
:   Ajuntament de Xàtiva

Tipus de document
:   Anunci

Informació pública de la proposta del programa d'actuació integrada i modificació puntual del Pla General d'Ordenació Urbana DFL sector UE 1. Expedient número 47/2002. [2002/A12122]
  
En virtut de la present resolució adoptada per l'alcalde president de la corporació número 724 de data 23 d'octubre de 2002, es va acordar sotmetre a exposició pública la proposta del programa d'actuació integrada del sector UE-1, sòl urbà residencial, promogut per l'Agrupació d'Interés Urbanístic UE-1 de Xàtiva, la documentació de la qual consta d'una alternativa tècnica de programa, projecte d'urbanització, sol·licitud de cèdula d'urbanització, i proposta de modificació puntual del Pla General d'Ordenació Urbana en la unitat d'execució objecte del programa, així com l'escriptura de constitució de l'agrupació i els estatuts.
  
De conformitat amb el que disposa l'article 46.3-4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), la proposta de programa se sotmetrà a informació pública, mitjançant un anunci en un diari d'informació general editat a la Comunitat Valenciana i simultàniament en el Diari Oficial de la Generalitat Valenciana, durant el qual, s'hi podran formular al·legacions, així com consultar a l'Ajuntament, al Departament d'Urbanisme, les actuacions que es deriven de l'esmentada documentació.
  
Si durant el període d'exposició al públic d'una primera iniciativa de programa, que s'efectuarà per un període de 20 dies, algú haguera iniciat una segona exposició d'una altra en competència amb aquella, pertocarà la pròrroga de terminis regulada en l'article 46.4, per 20 dies addicionals. Qualsevol persona podrà consultar a l'Ajuntament les actuacions que es deriven de l'esmentada documentació i presentar, per a adjuntar-les a aquelles, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. Es podran presentar alternatives tècniques i al·legacions durant 20 dies hàbils, que podran ser prorrogats per 20 dies addicionals, comptadors des de la publicació de l'edicte en el Diari Oficial de la Generalitat Valenciana.
  
Atés el que disposa l'article 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el canvi o substitució de determinacions dels plans exigix complir el mateix procediment legal previst per a la seua aprovació, que s'exposarà al públic durant un mes, exhibint-ne la documentació completa.
  
Les proposicions juridicoeconòmiques s'han de presentar durant els cinc dies hàbils següents «al venciment del darrer termini», referit bé al d'un mes per l'exposició de la modificació o bé a 40 dies hàbils en cas de pròrroga, amb la documentació establida en els apartats c) i d) de l'article 32 de la LRAU.
  
L'acte d'obertura de pliques s'efectuarà a l'Ajuntament, en la següent data hàbil a l'acabament del termini per a presentar-les.